ഭാവസാന്ദ്രം, ടീച്ചറുടെ ഭൗതികശാസ്ത്രം കുട്ടികളില് പലര്ക്കും കടുപ്പമേറിയ ഫിസിക്സാണ് ഭൗതികശാസ്ത്രം ഉണ്ണിലേഖ ടീച്ചറുടെ വിഷയം. തലയില് കയറാന് പ്രയാസമുള്ള ഭൗതികശാസ്ത്ര സിദ്ധാന്തങ്ങളെ താളാത്മകമായി അവതരിപ്പിക്കാനുള്ള കഴിവാണ് ടീച്ചറുടെ പ്രത്യേകത. അല്പം ശ്രുതി ചേര്ത്ത് മധുരമാക്കും. അങ്ങനെ കലയേയും ശാസ്ത്രത്തെയും സമന്വയിപ്പിച്ച് പുതിയ മാതൃക സൃഷ്ടിക്കുകയാണ് കരുനാഗപ്പള്ളി ബോയ്സ് എച്ച്.എസ്.എസിലെ ഭൗതികശാസ്ത്ര അദ്ധ്യാപികയായ ഉണ്ണിലേഖ. കല ഏറ്റവും ചൈതന്യവത്തായ അറിവാണ്. കലകളുടെ അഭ്യാസം കുട്ടികളില് ആത്മവിശ്വാസം വളര്ത്തും. മനസിന് ഉണര്വ് പകരും. അത് ഉണ്ണിലേഖ ടീച്ചറുടെ ജീവിതപാഠം കൂടിയാണ്. താന് വിജയിച്ചു വളര്ന്ന വഴികളിലൂടെ സ്വന്തം വിദ്യാര്ത്ഥികളെയും നയിക്കുകയാണ് ഈ അദ്ധ്യാപിക. ഇതിന്റെ ഭാഗമായി താളവും സൗന്ദര്യാത്മക ചലനങ്ങളും നടനവും അനുപാതം സമന്വയിക്കുന്ന നൃത്തം വിദ്യാഭ്യാസത്തിന്റെ ഭാഗമാക്കാനുള്ള പരിശ്രമത്തിലാണ്. ഓരോ ഭാവങ്ങള്ക്കും പ്രേരിതമായി പ്രവര്ത്തിക്കുന്ന ബോധം കുട്ടികളില് വിവിധ ജീവിതാവസ്ഥകളെക്കുറിച്ചുള്ള അവബോധം സൃഷ്ടിക്കുമെന്ന കണ്ടെത്തലാണ് ഒട്ടേറെ തിരക്കുകള്ക്കിടയിലും നൃത്തത്തെ പ്രോത്സാഹിപ്പിക്കാനും പഠിപ്പിക്കാനും പ്രചരിപ്പിക്കാനുമൊക്കെ ഈ അദ്ധ്യാപികയെ പ്രേരിപ്പിക്കുന്നത്. . ഭൗതിക ശാസ്ത്രത്തിലും ഭരതനാട്യത്തിലും ബിരുദാനന്തര ബിരുദം നേടിയ ഉണ്ണിലേഖ സ്ക്കൂള്, സര്വകലാശാല കലോത്സവങ്ങളിലും കേരളോത്സവ വേദികളിലും നിരവധി തവണ നൃത്ത മത്സരങ്ങളില് വിജയകിരീടം അണിഞ്ഞിട്ടുണ്ട്. ബി.എസ്.എന്.എല്ലിന്റെ ആള് ഇന്ത്യ കള്ച്ചറല് മീറ്റില് കുച്ചിപ്പുടി, ഭരതനാട്യം എന്നിവയില് ഒന്നാം സ്ഥാനം നേടി മികവിന്റെ പുതിയ പടവുകള് കടന്നു. ഒട്ടേറെ വേദികളില് കഥകളി അവതരിപ്പിച്ചും നടന മികവ് തെളിയിച്ചു. അദ്ധ്യാപനത്തിന്റെ പരമ്ബരാഗത ചിട്ടവട്ടങ്ങള്ക്കുള്ളില് ഉണ്ണിലേഖ ടീച്ചര് ഒതുങ്ങിനില്ക്കുന്നില്ല. പാഠങ്ങള്ക്കൊപ്പം കലയുടെ സര്ഗ്ഗ സൗന്ദര്യത്തിലേക്ക് വിദ്യാര്ത്ഥികളെ കൈപിടിച്ച് നടത്തുകയാണ്. ഉണ്ണിലേഖയ്ക്ക് കര്മ്മവഴികളില് മികച്ച പ്രോത്സാഹനം നല്കി ഒപ്പം നില്ക്കുകയാണ് അദ്ധ്യാപകന് കൂടിയായ ഭര്ത്താവ് ഷൈന് ബാനര്ജി. ബി.എസ്.എന്.എല് റിട്ട. എന്ജിനീയര് എസ്.രാധാകൃഷ്ണന്റെയും എം.എസ്. സുലേഖയുടേയും മകളാണ്. കരുനാഗപ്പള്ളി കല്ലേലിഭാഗം തേജസിലാണ് താമസം. മകന്: തേജസ്.